Tervetuloa kanssani tähän Jumalan Sanan hetkeen!
Nimeni on Helena Penttilä ja haluan viipyä tämän hetken kanssasi -
ja julistaa sitä Jumalan Sanaa, -
joka on Jumalan Hengessä sydämeeni laskettu.
Apostolien tekojen 16. luvussa nousevat esille ne ajatukset, -
joista haluan kanssasi tässä puhua.
Tämä on otsikoitu Lyydian kääntymys.
Luen jakeesta 12 eteenpäin.
Paavali oli siis tullut Makedoniaan ja lähestyi sitä -
"ja sieltä Filippiin, joka on huomattavin kaupunki -
siinä osassa Makedoniaa, roomalainen siirtokunta.
Siinä kaupungissa viivyimme muutamia päiviä.
Sapatinpäivänä menimme kaupungin portin ulkopuolelle joen rantaan, -
jossa arvelimme olevan rukouspaikan.
Istuuduimme ja puhuimme sinne kokoontuneille naisille.
Kuuntelemassa oli myös eräs Lyydia-niminen purppuranmyyjä -
Tyatiran kaupungista, jumalaapelkäävä nainen.
Herra avasi hänen sydämensä ottamaan vastaan sen, -
mitä Paavali puhui. Kun hänet ja hänen perhekuntansa oli kastettu, -
hän pyysi meitä: 'Jos pidätte minua Herraan uskovana, -
tulkaa kotiini ja jääkää luokseni.' Hän suorastaan vaati meitä."
Tässä Jumalan Sanan kohdassa on erittäin huomattavaa se asia, -
että Paavalilla ja muilla miehillä oli ihan eri matkasuunnitelma.
Eräänä yönä Jumala ilmestyy Paavalille ja hän saa siinä kutsun.
Ei mennäkään sinne, minne hän oli ajatellut, -
vaan hän meneekin Makedoniaan.
Paavali tottelee taivaallista näkyä.
Kun he tulevat sinne Filippin kaupunkiin Tyatiran alueelle, -
niin he etsivät sieltä paikan, jossa ihmiset kokoontuivat -
palvelemaan Jumalaa. Se ei ollut mikään temppeli.
Usein meistä se on ainoa paikka, missä Jumala voi ilmestyä.
Se oli joen ranta, jossa naiset olivat kenties rukoilemassa -
ja etsimässä yhteyttä elävään Jumalaan. Rukouspaikka.
Ystäväni, kun tätä Jumalan Sanan saarnaa -
ja kohtaa olen ajatellut ja rukoillut, -
niin tuli sellainen ajatus: onko sinun elämässäsi -
joku sellainen rukouspaikka sinun elämäsi keskellä?
Se voi olla yön hiljainen hetki, kun olosuhteet ovat rauhoittuneet.
Saa olla sisimmässään hiljaa ja kuunnella, mitä sisin janoaa.
Se voi olla joku muu paikka, mutta kalleinta elämässä on, -
että voi rukouksessa alkaa etsiä Jumalan todellisuutta -
omaan elämäänsä, apua omaan elämäänsä.
Raamattu osoittaa, että Lyydian elämässä oli valtava tarve.
Hän tarvitsi elävää yhteyttä elävään Jumalaan.
Hänestä ei puhuta, että hänellä olisi ollut vaikeuksia, -
taloudellisia ahdistuksia tai jotakin, mikä usein saartaa meitä.
Jumala yksin tietää hänen elämänsä tilanteet ja asiat.
Tärkeintä oli, että hän oli tullut etsimään elämäänsä Jumalaa.
Ajattele, kun Lyydia tulee sinne toisten naisten kanssa, -
niin Jumala on kaukaa lähettänyt sinne Paavalin ja nämä toiset -
ja Paavali alkaa puhua heille evankeliumia, Jumalan Sanaa.
Sitä Sanaa, mikä kestää ajassa ja mikä kestää ikuisuudessa.
Yhtäkkiä koko tuo tilanne aivan kuin avautuu.
Pyhä Henki laskeutuu jonnekin sinne taakse -
ja laineitten liplatus joessa -
on vain se todellisuus, että Jumala on läsnä.
Jumala avaa Lyydian sydämen Pyhässä Hengessä ymmärtämään, -
että hän tarvitsee elämäänsä jotakin enemmän.
Jotakin, mitä hän on janonnut.
Voiko Jumala vielä muuttaa?
Voiko Jumala tulla todelliseksi yhden ihmisen elämässä?
Raamattu sanoo, että Pyhä Henki avasi Lyydian sydämen.
Kun Pyhä Henki avaa hänen sydämensä, -
hän alkaa ymmärtää niitä sanoja, mitä Paavali puhui.
Hän tajusi tarvitsevansa koko elämällään elävää Jumalaa.
Hän avautuu kuin kukka auringon lämmössä Jumalan Sanalle -
ja saa kokea sinä hetkenä uudestisyntymisen valtavan armon.
Hän saa laskeutua siellä Jumalan käsiin, -
ja Paavali julistaa hänelle elämän kaikkein tärkeimmän asian: -
hän saa yhteyden elävään Jumalaan.
Ystäväni, sinä, joka olet siellä omissa elämäsi tilanteissa, -
kenties kauan hapuillut siellä rukouskammiossasi yhteyttä.
Jotakin täytyy olla enemmän.
Uskon, että tänään saan tulla luoksesi Jumalan Sanan kanssa.
En tiedä nimeäsi. Tiedän vain, että janoat elämääsi -
elämäsi kipujen, ahdistusten, pettymysten, -
koetusten keskellä. Koet, että elämäsi on ollut kuin hajoamassa.
Monen ystävän käsi on hiljaa rauennut elämäsi kohdalta.
Olet tajunnut, etteivät he voi sinua auttaa.
Olet rukouskammiossasi kenties sanonut, kuten moni sanoo: -
"Jos Jumala Sinä olet olemassa, ilmesty minulle."
Haluan sanoa sinulle tänään tässä hetkessä, -
että Jumalan käsi laskeutuu sinun yllesi -
tämän Jumalan Sanan saarnan keskellä.
Jumala välittää sinusta. Sinä olet Hänelle äärettömän tärkeä.
Hän rakastaa sinua. Hän haluaa tulla rukouskammioosi, -
jossa olet epävarmana hapuillut, kuten Apostolien teoissa sanotaan:
jotta voisin hapuilemalla Hänet löytää.
Kuitenkaan Jumala ei ole kaukana yhdestäkään meistä.
Nyt haluan sanoa, että Jumala ei ole sinusta kaukana, -
olkoon elämäsi tilanne mikä hyvänsä.
Ei Paavali pelastanut Lyydiaa.
Ei Paavali uudestisynnyttänyt Lyydiaa.
Ei Paavali antanut Lyydian syntejä anteeksi.
Se tapahtui kaikki sen valtavan Sanan, Persoonan, -
Jeesuksen Kristuksen, Jumalan Pojan kautta.
Sinä, joka nyt janoat tätä elävää yhteyttä elävään Jumalaan, -
voit ihan tässä jo sanoa sydämessäsi: "Jeesus, minä tahdon, -
että annat minulle ihanan pääsyn tähän anteeksiantamukseen -
ja että saan uskon kautta omistaa Kristuksen sovituksen elämääni -
ja saan kokea anteeksiantamuksen.
Että koko sisäinen taakkani saa purkautua Sinun edessäsi -
ja jotakin vain minusta lähtee." Sinä tulet kokemaan sen.
Sellaista, mikä on tuonut sinulle ahdistusta.
Jumalan rauha haluaa tuoda elämääsi sellaista valoa, -
sellaista turvallisuutta, jonka vakuutena on, -
että sinä saat päästä sisälle Jumalan lapsi -oikeuteen.
Kun Lyydia kokee tämän omassa elämässään, tapahtuu jotakin.
Hän tajuaa, että se Sana on totta.
Ei ole enää vain etsimistä, vaan minä olen löytänyt!
Valtava ilo täyttää hänen sisimpänsä.
Jumala oli hetki sitten kaukana ja nyt Hän on tullut lähelle.
Minä olen päässyt sisälle Jeesuksen Kristuksen veressä.
Tuo vanhanaikainen veren evankeliumi on totta tänään -
ja se toimii siellä, missä sydän on avattuna.
Lauluntekijä sanookin kauniisti: "Missä sydän auki on, -
sinne Jeesus tekee asunnon."
Kun Lyydia ottaa vastaan tämän ihmeellisen sanoman -
ja hänen puolestaan rukoillaan, tapahtuu se, -
mitä Raamattu täällä ihanasti sanoo.
Kun Lyydia on saanut kokea tämän, niin hän sanoo: -
"Jos pidätte minua Herraan uskovana, -
niin tulkaa kotiini ja jääkää luokseni."
Hän suorastaan vaati heitä.
Tässä niin kauniisti tulee esille se, -
että kun sydämessä ja elämässä tapahtuu perusteellinen muutos, -
sen muutoksen vaikuttaa Jumalan Henki.
Silloin koko sisin ja elämä kääntyy.
Tulee uusi elämä hänen sisimpäänsä.
Tulee syvä, valtava jano saada kokea enemmän Jumalan todellisuutta.
Tulee jano saada enemmän tietoa Jumalan Sanasta.
Tulee halu palvella.
Tajuaa, että jokainen soluni haluaa hengittää sitä todellisuutta, -
minkä Jumala on minussa vaikuttanut.
Kun ajattelen tätä tänään tässä, en julista ainoastaan sitä Sanaa, -
joka on 2 000 vuotta sitten toteutunut Lyydian elämässä.
Saan tulla vuosisatojen halki tähän hetkeen, juuri tähän päivään, -
juuri tähän olotilaan, missä nyt olen -
ja missä sinä kuuntelet tätä Jumalan Sanaa.
Ajatuksiini nousee kokous jokin aika sitten.
Porin Vapaakirkossa kokous on alkamassa.
Sunnuntai-illan kirkko on täynnä kuulijoita.
Työtoverini on aloittamassa tuota kokousta ja alkaa rukoilla.
Yhtäkkiä rukouksen aikana -
Pyhä Henki aivan ihanalla tavalla valloittaa koko hänen olemuksensa.
Yhtäkkiä se rukous hänen huulillaan muuttuu profeetallisiksi sanoiksi.
Yhtäkkiä hän alkaa puhua jonkun ihmisen elämäntilanteesta.
Puhuu hänen etsinnästään, kuinka kauan hän on etsinyt.
Sitten yhtäkkiä hän sanoo tämän sanan: -
"Sinun on tehtävä parannus juuri nyt."
Hiljaisuus valtaa kirkkokansan. Rukouksen ääni vaikenee.
Yhtäkkiä sieltä peräosasta kuuluu nuoren miehen huutava ääni: -
"Nytkö heti?" Työtoverini on niin Pyhän Hengen alamaisuudessa -
ja sanoo: "Nyt heti." En ikinä unohda sitä tilannetta, -
kun tuo mies toisten takaa -
kävelee alkurukouksen jälkeen kirkon alttarille, -
polvistuu siihen, alkaa itkeä.
Seurakuntamme pastori menee hänen vierelleen.
Oli valtava kokemus, kun alkurukouksen aikana -
yksi mies löytää yhteyden elävään Jumalaan.
Hän itkee kuin pieni poika siinä alttarilla, -
nostaa käsiään ylöspäin. Jokainen tajuaa, -
että hänen elämässään tapahtuu jotakin.
Pyhä Henki vaikuttaa hänen elämässään.
Sydän avautuu Kristuksen veren evankeliumille.
Kun hän hetken kuluttua nousee alttarilta, kääntyy seurakuntaan, -
kyyneleet poskipäillä hän katselee sitä kansaa ja sanoo: -
"Voi kuulkaa, minä olen kaksi vuotta ollut Helsingissä -
opiskelemassa teologiaa. Menin sinne siksi, -
että voisin löytää yhteyden elävään Jumalaan.
Nämä kaksi vuotta olen etsinyt, kaivannut, rukoillut, -
mutta nyt tänä iltana tajusin, että Jumala on minua varten.
Jumala on minut nähnyt.
Kun sain avata sydämeni ja sanoa: 'Herra, tässä minä olen', -
minä voin sanoa tänään, että minä olen löytänyt sen.
Minun sisimmässäni on jotakin valtavaa tapahtunut.
Vuosien ahdistus, vuosien hapuilu, -
vuosien etsintä: minä olen löytänyt Hänet."
Voi, miten ihmeellinen kokouksen alku!
Koko ilmapiiri oli täynnä Kristuksen läsnäolon ihanaa tuoksua.
Jokainen kuulijoista koki sen todellisuuden, mitä on, -
kun yksi ihminen saa kokea anteeksi- antamuksen Kristuksen veressä.
Kuulkaa rakkaat ystävät, tämä on totta tänään.
Tässä yhdessä ainoassa Kristuksen Jeesuksen sovituksessa, -
Kristuksen veressä voi saada synnit vielä tänä päivänä anteeksi.
Siellä, missä se avautuu, siellä se tulee todeksi.
Se tuli Lyydian elämässä.
Tapahtuu, kuten eestin kielellä kuvataan sanaa 'uudestisyntyminen',
että elämä 'ympärpyörähtää'.
Ihminen tulee sieltä pimeydestä, omien mahdollisuuksiensa keskeltä, -
mahdottomuuksiensa keskeltä. Yhtäkkiä hänelle avataankin -
Jumalan ovi, Jumalan mahdollisuudet -
ja avataan tie puhtauteen ja anteeksiantamukseen.
Kun se saa toteutua ihmisen elämässä, siinä on jotakin, -
kun Pyhä Henki saa uudestisynnyttää elävään toivoon.
Lyydia tulee sisälle Jumalan valtakuntaan.
Koko hänen olemuksensa on sitä täynnä.
Se osoittaa siinä, että hän haluaa myös palvella.
Hän haluaa kutsua nuo miehet kotiinsa.
Hän haluaa, että koko perhekunta tulee tietämään, -
kuinka suuri ja valtava Jumala on.
Rakkaat ystävät, olemmeko kenties kadottaneet...?
Olemme monesti kuin sulkemassa Jumalaa -
omaan pieneen uskon ymmärrykseemme.
Kuitenkin Jumala haluaisi kuin räjäyttää pankin auki.
Hän haluaisi, että elämämme voisi olla täynnä Jumalan kirkkautta.
Kun olin tulossa eilen tänne Helsinkiä kohden, -
katselin ajaessani taivasta, -
joka oli aivan tummien pilvien valtaama.
Siinä aloin rukoilla, että Herra, missä Sinun kirkkautesi on?
Yhtäkkiä nuo tummat pilviverhot repesivät auki -
ja tuli niin valtava kirkkaus sieltä välistä, -
että silmistäni alkoi valua vesi. Vaikka olin yksin siinä autossa, -
koin jotakin siitä suunnattomasta Jumalan kirkkaudesta.
Olkoon kuinka raskaat pilviverhot meidän ympärillämme tahansa, -
mutta kun Jumalan käskymaailmoista lähtee sana liikkeelle...
Kun joku etsii elämäänsä yhteyttä elävään Jumalaan, -
kuulkaa, vielä pilviverhot repeilevät ja tulee se Jumalan kirkkaus.
Se kirkkaus, joka on auringon- valoakin kirkkaampi.
Kun se saa valaista sisimpämme, ei mikään ole niin kallisarvoista.
Vaikka se tuo kuin pelottavan tunteen, -
kun valo lankeaa elämäämme, paljastaa elämämme pimeydet, -
kaikki kätköt. Mutta niinhän se, ystävät, on.
Sen, minkä valo paljastaa, minkä saamme tuoda Kristuksen veren alle, -
sen Jeesuksen veri puhdistaa kaikesta synnistä.
Voi, että haluaisi olla siellä siinä hetkessä, -
kun Paavali, Lyydia, koko perhekunta, kaikki koolla olevat -
saivat olla sen opetuksen alamaisuudessa -
ja rukouksessa ylistää ja palvoa elävää Jumalaa.
On sisäinen tuntu, että valtava ilo valtaa tuon kodin ja perhekunnan, -
koska kaikki se vajavaisuus, kaikki se hapuilu oli päättynyt.
Oli löydetty ja oli alkanut sen tien yhteydessä kulkeminen, -
jonka Jeesus on meille avannut.
Tänään tässä Jumalan kasvojen edessä ajattelen, -
että juuri sinä, ystäväni, kaipaat juuri tätä.
Että taivaallinen kirkkaus laskeutuu sinun elämääsi -
ja sinä saat tulla jumalalliselle puhdistuspaikalle, -
jossa Kristuksen veressä, kun avaat sisimpäsi, alkaa avautua.
Roomalaiskirjeessä sanotaan ihanasti se, -
mikä toteutui myös Lyydian elämässä.
Täällä Jumalan kirjan lehdillä -
Roomalaiskirjeen 10. luvussa sanotaan näin: -
"Jos sinä siis tunnustat suullasi Jeesuksen Herraksi -
ja uskot sydämessäsi, että Jumala on herättänyt hänet kuolleista, -
niin sinä pelastut, -
sillä sydämen uskolla tullaan vanhurskaaksi -
ja suun tunnustuksella pelastutaan. Sanoohan Raamattu: -
'Ei yksikään, joka uskoo häneen, joudu häpeään.'
Ei tässä ole eroa juutalaisen eikä kreikkalaisen välillä, -
sillä yksi ja sama on kaikkien Herra.
Hän on rikas antaja kaikille, jotka huutavat häntä avuksi.
Sillä jokainen, joka huutaa avuksi Herran nimeä, pelastuu."
Tämä pelastuminen on jotenkin niin valtava asia.
Jumala ottaa tämän pienen ihmisen elämän.
Kun saamme etsiä Jumalan tahtoa oman elämämme keskelle, -
niin Jumalan Henki alkaa johdattaa.
Saamme etsiä Jumalan Sanasta sitä lujuutta, -
Jumalan tietoa omaan elämäämme.
Jumalan kirjasta tulee suunnattoman rakas.
Haluaa päivittäin kääntää kasvonsa Jumalan Sanaa vasten, -
syödä sitä sisimpäänsä ja saada kokea, -
että tämä Raamatun Jeesus on vielä elävä Jeesus.
Tämä Raamatun Jeesus on vielä puhuva Jeesus.
Tämä Jeesus ilmestyy myöskin tänä päivänä elämän keskellä.
Muistan tuon teologian opiskelijan, nuoren miehen, -
jonka elämä oli edessä. Kun hän lähtee iltakirkon päätyttyä, -
niin hän tietää löytäneensä elämänsä perustuksen.
Hän sanoo, että on aivan eri asia lähteä jatkamaan matkaa, -
kun tietää, kenen oma on, mitä varten minun elämäni on.
Elämälle tuli päämäärä, ja se on Jumalan taivas.
Tämä aika on täynnä monia asioita, joita ihmisille luvataan.
Luvataan sitä ja luvataan tuota.
Kun tulevat ne ajat, ne useimmiten hajoavat ihmisen elämässä.
Ei ole sellaista tulevaisuutta eikä toivoa.
Mutta tämä Jeesus on toivon Jeesus.
Hän avaa meille sen iankaikkisen elämän, sen todellisen päämäärän, -
jota ei kukaan muu voi antaa.
On aivan kuin painotettava tätä tässä Jumalan kasvojen edessä, -
kun sinulle puhun näitä sanoja, -
koska tiedän, että sydämessäsi on etsivä ihminen.
En tiedä, mitä hetkeä sinä vietät elämässäsi.
Oletko olohuoneessasi? Makuuhuoneessasi?
Mikä on se paikka, jossa olet?
Jumala voi ilmestyä siellä juuri nyt.
Hän ilmestyi joen rannalla, luonnon keskellä.
Ihmiset etsivät, hapuilivat Jumalaa.
On ihanaa sanoa sinullekin sinun elämästäsi: -
sinun Jumalasi etsii sinua tänään -
tuodakseen sinut sisälle pelastukseen.
On valtavaa tämän rikkinäisen ajan ja elämän keskellä -
saada elää todeksi Jumalan lupauksen valtavaa siunausta, -
sitä todellisuutta. Helppoja päiviä ei kenties ole edessä.
Voi olla moninaisia elämän vaikeuksia, -
mutta on myöskin Hän, joka on suurempi kuin elämän vaikeudet.
Sen tähden, ystäväni, rakkaani, älä tyydy -
olemaan siellä kauempana, vaan tule sisälle.
Astu sisälle Jumalan valtakuntaan -
ja anna Jeesuksen tuoda sinut elämään sisälle Pyhässä Hengessä.
Kun olemme tässä tämän tilanteen päätöksessä, -
niin haluan sanoa sinulle: hiljenny kanssani rukoukseen.
Rukoillaan yhdessä, että Jeesus saa laskea haavoitetut kätensä -
juuri sinun päällesi, juuri siinä, missä olet.
Ei vain syntiesi sovituksena, mikä on valtavinta, -
vaan voit myös tuoda kaikki elämäsi tarpeet Hänelle tiettäväksi -
ja Hän on Jumala, joka ei myöhästy.
Olitpa sairas tai terve, kalleinta on, -
että löydät yhteyden elävään Jumalaan.
Nyt hiljennymme rukoilemaan, pyytämään sen Jumalan siunausta, -
joka tänään ilmestyy sinulle.
Taivaallinen Isä, Jeesuksen valtavassa nimessä -
hiljennämme sydämemme Sinun edessäsi.
Me pyydämme, Pyhä Henki, avaa, Herra, sydän ymmärtämään -
kalleimman asian, elämän löydön, yhteyden Sinuun, -
syntien anteeksiantamuksen.
Herra, anna sen, joka nyt janoaa tätä sydämessään, -
sen ystävän... Näen sen naisen, joka on syvässä ahdistuksessa, -
joka janoaa. Haluan julistaa sinulle: -
Usko Jeesuksen nimessä ja veressä kaikki syntisi anteeksi.
Anna Jumalan rauhan Pyhässä Hengessä laskeutua sisimpääsi.
Heittäydy koko painollasi tässä hetkessä Jumalan varaan -
ja sinä tulet näkemään, että Jumalan iankaikkiset käsivarret -
kannattavat sinua. Saamme sanoa aamen.
Kiitos, että olit kanssani tässä ohjelmassa.
Toivon, että sydämessäsi, elämässäsi saa olla -
runsas Jumalan siunaus tämän viikon ja tulevien päivien aikana. Aamen.
Hei, olen Helena Penttilä. Voit tukea tätä ohjelmaani -
soittamalla numeroon 0600 10077.
Hinta on noin 10 euroa.
Myös tilinumeron näet kuvan alareunassa.
Kiitos sinulle, että olet tukemassa ohjelmaa.
Tekstitys: Tuula-Riitta Virrankare